Sørlandschips

Sørlandschips

Sørlandschips er et norskprodusert potetgullmerke. Produksjonsanlegget ligger i Songdalen like vest for Kristiansand, i Vest-Agder. Potetene leveres oftest fra gårder på Sør- eller Østlandet Ingrediensene i en pose Sørlandschips med havsalt er: Poteter med skallet på, peanøttolje og havsalt.

Pr. 100 gram Energi 2130 kJ Protein 5 g Karbohydrat 58 g Fett 30 g

På chipsposen står det en lengre historie om opphavet til chipsen. Sannheten er at den er revidert til en kommersiell morsom historie. Det er slik at Rune Iversen (medeier og styreformann) bodde i Canada på 80- og begynnelsen av 90-tallet. Terje Marcussen, en venn av Rune, reiste over på et tilfeldig besøk til Iversen på begynnelsen av 90-tallet. Iversen likte godt den canadiske chipsen "Miss Vicky" (Canadiske Sørlandschips). Da Terje smakte på chipsen under besøket, fant de rask dette som en kommende forretningsidé for det hjemlige markedet i Norge. Iversen kjente personlig gründeren av Miss Vicky, Bill Kerr, som hjalp til med oppstarten av Sørlandschips i Norge. Som følge av manglende startkapital, var kapasiteten i produksjonen begrenset. I tillegg skulle det vise seg å være vanskeligere enn forventet å selge inn produktet til de lokale kjøpmennene. Gründerne av Sørlandschips kom da med en idé om at etterspørsel av produktet måtte skapes, selv om ikke butikkene solgte produktet. Ved å engasjere det de hadde av venner og familie, reiste de i tur og orden rundt alle butikker på Sørlandet og etterspurte Sørlandschips. Etter hvert virket denne etterspørselen så stor på kjøpmennene at tok til seg produktet. De fikk også lokale kjøpmenn til å sette ut skåler med smaksprøver, noe som ga positive resultater. Dette dannet grunnlaget for eventyret Sørlandschips. I 1998 ble det en fusjon mellom Charles Pettersen og Sørlandschips, stort sett for å bedre en vanskeligere distribusjon i Norge. I 2005 solgte den fusjonerte bedriften seg til det sveitsiske selskapet Valora Holding AG. I 2008 ble bedriften solgt til et stort amerikansk investeringsselskap. Sørlandschips har i dag en markedsandel på 20% av det totale chipsmarkedet i Norge.